OpenLLM-France/wikimedia huggingface dataset:
# Achird

Achird (Eta Cassiopeiae / η Cas), és una estrella doble situada a la constel·lació de Cassiopea.
L'estel principal del sistema, η¹, és un nan groc amb una magnitud aparent de +3,45 de la classe espectral G3V. La seva lluminositat és 1,3 vegades superior a la del Sol, amb un diàmetre poc més d'un 15% superior al del nostre estel, i només 1,07 vegades més massiu, cosa que el fa molt semblant a ell (que pertany a la classe espectral G2V). Alguns autors van pensar que seria un binari espectroscòpic de 9 dies de període, però això ja ha estat descartat.
La seva companya, η², és un nan taronja de la classe espectral K7V i magnitud aparent de +7,51. La seva lluminositat és de 0,07 vegades la solar, té un seu radi de la meitat del Sol, i 0,42 vegades la massa del nostre astre.
Els dos estels giren al voltant del seu centre de masses en una òrbita de 480 anys de període, i una separació mitjana de 71 unitats astronòmiques, encara que l'elevada excentricitat orbital fa que tal separació variï entre 36 unitats astronòmiques i 107 unitats astronòmiques.
El sistema Eta Cassiopeiae està en la llista d'estels similars al Sol que podrien tenir planetes semblants al nostre i que seran investigats pel Terrestrial Planet Finder; no obstant això, les cerques de planetes extrasolars fins avui no han trobat cap, i la baixa metal·licitat del sistema -amb poc més de la meitat de l'existent en el nostre Sol- ha fet pensar que no sembli molt probable que hi hagi planetes allí.
Existeixen a més sis components òptics, que en realitat es troben a molta major distància que η$_1$ i η₂.

## Referències

* ↑ «The Physical Basis of Luminosity Classification in the Late A-, F-, and Early G-Type Stars. I. Precise Spectral Types for 372 Stars» (en anglès). Astronomical Journal, 4, 01-04-2001, pàg. 2148–2158. DOI: 10.1086/319956.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 Jason Wright «The California Legacy Survey. I. A Catalog of 178 Planets from Precision Radial Velocity Monitoring of 719 Nearby Stars over Three Decades» (en anglès). The Astrophysical Journal Supplement Series, 1, 01-07-2021, pàg. 8. DOI: 10.3847/1538-4365/ABE23C.
* ↑ «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 01-08-2018. DOI: 10.1051/0004-6361/201832795.
* ↑ Gabriela González «Parent Stars of Extrasolar Planets. X. Lithium Abundances and vsini Revisited» (en anglès). Monthly Notices of the Royal Astronomical Society, 3, 11-04-2010, pàg. 1368–1380. DOI: 10.1111/J.1365-2966.2009.16195.X.
* ↑ Eta Cassiopeiae (Solstation)
* ↑ «Achird» (en anglès). Stars. Jim Kaler. [Consulta: 23 maig 2021].
# Achlya

Achlya és un gènere de papallones nocturnes de la subfamília Thyatirinae de la família Drepanidae.

## Taxonomia

* Achlya flavicornis Linnaeus, 1758
* Achlya jezoensis (Matsumura, 1927)
* Achlya hoerburgeri (Schawerda, 1924)
* Achlya longipennis Inoue, 1972
* Achlya tateyamai Inoue, 1982

## Espècies antigues

* Achlya kuramana Matsumura, 1933

## Referències

* ↑ Beccaloni, G.; Scoble, M.; Kitching, I.; Simonsen, T.; et al. «Achlya» (en anglès). The Global Lepidoptera Names Index [Natural History Museum], 2003.
# Áurea Lucinda Javierre Mur

Áurea Lucinda Javierre Mur (Terol, 24 d'agost de 1898 - Madrid, 13 de març de 1980) va ser una arxivera i historiadora espanyola.
Graduada en Magisteri a Osca, es trasllada a Saragossa on aconsegueix la llicenciatura i el doctorat en Filosofia i Lletres (branca d'Històries). Ingressa al Cos d'Arxivers, Bibliotecaris i Arqueòlegs el 1921, i després de la seva primera destinació a la biblioteca de Vilanova i la Geltrú, el 1922 és destinada a l'Arxiu de la Corona d'Aragó, on treballaria durant anys. El 1935 va passar a dirigir l'Arxiu General del Ministeri d'Obres Públiques i Agricultura, i posteriorment, aquell mateix any, a la Secció d'Ordres Militars de l'Arxiu Històric Nacional. Ha escrit diversos treballs sobre els ordes militars, la història local d'Aragó o la història de Sardenya, entre d'altres. Les seves obres més importants són Matha de Armanyach, duquesa de Gerona (1930) i María de Luna, reina de Aragón (1941).
Aurea Javierre Mur va ser la primera dona membre de l'Institut d'Estudis Catalans (IEC). Va ingressar-hi el 1966 com a membre corresponent adscrita a la Secció Històrico-Arqueològica.

## Referències

* 1 2 «Javierre Mur, Áurea Lucinda» (en castellà). Gran Enciclopedia Aragonesa. DiCom Medios SL. Arxivat de l'original el 2022-01-21 [Consulta: 22 novembre 2019].
* 1 2 3 «Áurea Lucinda Javierre Mur». Gran Enciclopèdia Catalana. Barcelona: Grup Enciclopèdia Catalana.
* ↑ «Quatre dones de l’IEC, quatre trajectòries professionals d’èxit. La primera dona membre de l’Institut d’Estudis Catalans (IEC) va ser Aurea Javierre Mur». Butlletí de l'Institut d'Estudis Catalans, Núm. 255, 01-03-2021. ISSN: 2013-4630 [Consulta: 7 desembre 2023].
# Agregació de trames

Agregació de trames, en telecomunicacions, és una funcionalitat d'alguns protocols de xarxes sense fil WLAN, per exemple IEEE 802.11e, IEEE 802.11n i IEEE 802.11ac. Consisteix a enviar diverses trames de dades d'un sol cop per a estalviar duplicitat d'informació de control (vegeu Fig.1).

## Tipus d'agrgació de trames

En el conjunt de normes WLAN 802.11, cada trama porta molta informació de control (capçaleres, adreces d'origen i destí, camps de comprovació) i altres trames associades com les trames de resposta de reconeixemnet (acknoledge). Per a estalviar o enviar un sol cop aquesta informació suplementària es defineixen dos tipus d'agregació de trames:

### Agregació MSDU

MSDU, acrònim de MAC service data unit, encapsula o agrega diverses trames en una sola, insertant només un camp d'escapsulament. Cada trama pot tenir diferents camps d'adreça origen i destí.

### Agregació MPDU

MPDU, acrònim de MAC protocol data unit, encapsula o agrega diverses trames en una sola, insertant només un camp d'escapsulament, però totes les trames han de tenir la mateixa adreça de destí. L'agregació MPDU no és tan eficient com l'agregació MSDU en condicions de canal normal, però sí en canals molt sorollosos que generaran trames errònies.

## Vegeu també

* Protocols IEEE 802.11e, IEEE 802.11n i IEEE 802.11ac.
* Agregació de paquets, agregació de canals.

## Referències

* ↑ «802.11n Line Rate vs. Data Rate - Part 1: Frame Aggregation» (en anglès). www.cwnp.com. [Consulta: 6 abril 2017].
* ↑ «How Stuff Works – 802.11n Frame Aggregation and Block ACKs» (en anglès). wifijedi.com, 11-02-2009. [Consulta: 6 abril 2017].
# Xot de l'illa de Flores

El xot de l'illa de Flores (Otus alfredi) és una espècie d'ocell de la família dels estrígids (Strigidae). Habita la selva humida de Flores, a les Illes Petites de la Sonda. El seu estat de conservació es considera en perill d'extinció.

## Referències

* ↑ «Xot de l'illa de Flores». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 256. ISBN 978-84-16728-37-4.
* ↑ BirdLife International. «Flores Scops-owl. Otus alfredi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
# Xot de les Comores

El xot de les Comores (Otus pauliani) és una espècie d'ocell de la família dels estrígids (Strigidae). Habita els boscos de les muntanyes de Grande Comore, a l'arxipèlag de les Comores. El seu estat de conservació es considera en perill d'extinció.

## Referències

* ↑ «Xot de les Comores». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 257. ISBN 978-84-16728-37-4.
* ↑ BirdLife International. «Grand Comoro Scops-owl. Otus pauliani» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 7 novembre 2022].
# Xot de l'illa de Maurici

El xot de l'illa de Maurici o mussol de l'illa de Maurici (Otus sauzieri; syn: Mascarenotus sauzieri) fou una espècie d'ocell de la família dels estrígids (Strigidae) que habitava l'illa de la Reunió. El seu estat de conservació es considera extint.

## Taxonomia

Anteriorment, el Congrés Ornitològic Internacional considerava el xot de de la Reunió en el gènere Mascarenotus. Però en la llista mundial d'ocells (versió 11.1, gener 2021) es decidí moure'l a Otus. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), encara el consideren dins de Mascarenotus.

## Referències

* ↑ «Xot de l'illa de Maurici». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 844. ISBN 978-84-16728-37-4.
* ↑ BirdLife International. «Mauritius Owl. Mascarenotus sauzieri» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 8 febrer 2023].
* ↑ «Taxonomic Updates.» (en anglès). IOC Version 11.1. Congrés Ornitològic Internacional, 20-01-2021. [Consulta: 15 febrer 2023].
# Émile Sartorius

Émile Sartorius (Roubaix, 1 d'abril de 1885 - novembre de 1933) fou un futbolista francès de la dècada de 1900.

## Trajectòria

Fou internacional amb França, amb qui disputà cinc partits i marcà dos gols entre 1906 i 1908. Participà en els Jocs Olímpics de 1908. Tota la seva carrera la passà al RC Roubaix, amb qui guanya cinc campionats de França.

## Palmarès

* Campionat de França de futbol:
** 1902, 1903, 1904, 1906, 1908

## Referències

* ↑ «Emile SARTORIUS». fifa.com. Arxivat de l'original el 2016-06-02. [Consulta: 9 febrer 2018].
* ↑ Fiche de Sartorius sur footballdatabase.eu
* ↑ Fiche de Sartorius sur fff.fr
* ↑ Feuille de match France-Angleterre (1906) sur fff.fr
* ↑ «Le Nord en deuil». Athlétic, 30-11-1933. [Consulta: 9 febrer 2018].
# Óscar Alfredo Ustari

Oscar Alfredo Ustari (nascut a América, província de Buenos Aires, Argentina el 3 de juliol de 1986) és un futbolista professional argentí que juga com a porter.
Ha estat internacional amb l'Argentina i ha format part de clubs com l'CA Independiente, Getafe CF, Boca Juniors, UD Almería, Sunderland AFC, Newell's Old Boys i FC Atlas.

## Referències

* ↑ Con las manos bien puestas (With a good set of hands) Arxivat 2008-06-19 a Wayback Machine.; Clarín, 18 juny 2005 (espanyol)
* ↑ Getafe add Ustari; Sky Sports, 29 juliol 2007
* ↑ Ustari out for eight months with horror injury; Goal.com, 17 agost 2008
* ↑ «Man City 3–1 Sunderland». BBC Sport, 02-03-2014 [Consulta: 12 setembre 2014].
* ↑ Óscar Alfredo Ustari Fitxa i estadístiques a la FIFA
* ↑ Ustari faces lengthy lay-off; Sky Sports, 17 agost 2008
# AA Drink-Leontien.nl Cycling Team

El AA Drink-Leontien.nl Cycling Team (codi UCI: LNL), conegut anteriorment com a Leontien.nl o Van Bemmelen-AA Drink, va ser un equip ciclista femení neerlandès. Creat al 2005, tenia categoria UCI Women's Team. Va desaparèixer a la fi de la temporada de 2012.

## Principals resultats

* A les proves de la Copa del món:
** Wellington Women's World Cup: Suzanne de Goede (2005)
** Tour of Chongming Island World Cup: Shelley Olds (2012)
* Altres:
** Volta a Turíngia femenina: Theresa Senff (2005)

## Classificacions UCI

Aquesta taula mostra la plaça de l'equip a la classificació de la Unió Ciclista Internacional a final de temporada i també la millor ciclista en la classificació individual de cada temporada.
| Temporada | Classificació per equips | Millor ciclista en la classificació individual |
| 2005 | 4t | Suzanne de Goede (12a) |
| 2006 | 7è | Theresa Senff (16a) |
| 2007 | 9è | Kirsten Wild (24a) |
| 2008 | 5è | Emma Johansson (6a) |
| 2009 | 12è | Chantal Blaak (24a) |
| 2010 | 11è | Chantal Blaak (36a) |
| 2011 | 5è | Kirsten Wild (10a) |
| 2012 | 4t | Shelley Olds (10a) |
Del 2005 al 2012 l'equip va participar en la Copa del món. Abans de la temporada 2006 no hi havia classificació per equips, i es mostra la millor ciclista en la classificació individual.
| Temporada | Classificació per equips | Millor ciclista en la classificació individual |
| 2005 | - | Suzanne de Goede (7a) |
| 2006 | 6è | Theresa Senff (14a) |
| 2007 | 7è | Kirsten Wild (19a) |
| 2008 | 7è | Kirsten Wild (7a) |
| 2009 | 10è | Andrea Bosman (10a) |
| 2010 | 6è | Chantal Blaak (12a) |
| 2011 | 4t | Kirsten Wild (8a) |
| 2012 | 4t | Shelley Olds (5a) |

## Composició de l'equip

2007 :
2008 :
2009 :
2010 :
2011 :
2012 :

## Referències

* ↑ Rànquings a la pàgina de l'UCI

## Enllaços externs

* Plantilles i resultats a cyclebase.nl Arxivat 2017-09-02 a Wayback Machine.
* Plantilles i resultats a procyclingstats.com
# AAW

AAW té els següents significats:
* Defensa antiaèria (del seu nom en anglès Anti-Aircraft Warfare), conjunt d'armament i sistemes usats en la defensa contra aeronaus.
* Active Aeroelastic Wing, projecte d'avió X desenvolupat per Boeing.
* AAW també és el codi OACI d'Afriqiyah Airways, aerolínia amb seu a Trípoli (Líbia).
# Agrupación Deportiva Almería

L'Agrupación Deportiva Almería fou un club de futbol andalús de la ciutat d'Almeria.

## Història

L'Agrupación Deportiva Almería es fundà l'estiu de 1971. Començà a jugar a la categoria Regional Preferent andalusa on ocupà la plaça de la UD Pavía, i incorporant jugadors procedents principalment dels clubs Plus Ultra CF i CD Arenas. En els seus 11 anys d'història va jugar dues temporades a primera divisió entre els anys 1979 i 1981. El club acabà desapareixent per problemes econòmics el 1982.

## Referències

* ↑ «Video cronològic dels equips de la ciutat a youtube». youtube. [Consulta: 9 abril 2019].
* ↑ «AD Almería». lafutbolteca. [Consulta: 9 abril 2019].
# Adenodolichos

Adenodolichos és un gènere de plantes de la família de les fabàcies nativa de l'Àfrica tropical.
Són herbes, subarbustos o arbustos, erectes o prostrats. Les seues fulles són pinnades (3-5 folíols) i són alternes o oposades. Aquests tenen el revers recoberts amb glàndules. Presenten estípules sense forma d'esperó, caduques o més o menys persistents, i solen presentar estipel·les. Les inflorescències solen ser raïms o panícules, axil·lars o terminals. El raquis s'eixamplen lleugerament en la inserció dels pedicels. Les bractèoles es troben a la base del calze, i són caduques. Les flors són pentàmeres. El calze està format per 5 sèpals i la corol·la per 5 pètals. Els L'estàndard és de color blanc, malva o morat, i glabre. L'ovari és bilobulat. L'androceu està format per 5 estams. L'estil és incorregut, aplanat lateralment, inflat a la base i barbat per sobre del costat interior. La part terminal de l'estigma és obliqua i parcialment plegada. El fruit és una beina oblongua-falcada, aplanada i molt estreta cap a la base, que conté 1-2 llavors.
Les espècies d'aquest gènere s'han emprat en alimentació humana, farratge, medicina i cordam.

## Taxonomia

Aquest gènere està compost per 22 espècies:
* Adenodolichos acutifoliolatus Verdc.
* Adenodolichos anchietae (Hiern) Harms
* Adenodolichos baumii Harms
* Adenodolichos bequaertii De Wild.
* Adenodolichos brevipetiolatus R.Wilczek
* Adenodolichos caeruleus R.Wilczek
* Adenodolichos exellii Torre
* Adenodolichos grandifoliolatus De Wild.
* Adenodolichos harmsianus De Wild
* Adenodolichos helenae Buscal. & Muschl.
* Adenodolichos huillensis Torre
* Adenodolichos kaessneri Harms
* Adenodolichos katangensis R.Wilczek
* Adenodolichos mendesii Torre
* Adenodolichos oblongifoliolatus R.Wilczek
* Adenodolichos obtusifolius R.E.Fr.
* Adenodolichos paniculatus (Hua) Hutch.
* Adenodolichos punctatus (Micheli) Harms
* Adenodolichos rhomboideus (O.Hoffm.) Harms
* Adenodolichos rupestris Verdc.
* Adenodolichos salviifoliolatus R.Wilczek
* Adenodolichos upembaensis R.Wilczek

## Referències

* ↑ «3911.000 Adenodolichos Harms» (en anglès). Zimbabwe Flora, 2018. [Consulta: 26 abril 2020].
* 1 2 «Adenodolichos Harms» (en anglès). Royal Botanic Gardens, Kew. [Consulta: 26 abril 2020].
* ↑ «Adenodolichos» (en anglès). The Plant List, 2013. [Consulta: 26 abril 2020].
# Yves Chataigneau

Yves Chataigneau (Vouillé, Viena, 22 de setembre de 1891-París, 4 de març de 1969) fou un diplomàtic francès.
Agregat d'història i geografia l'any 1919 després d'haver estat tinent durant la Primera Guerra Mundial, va fer la seva carrera en la diplomàcia. Fou sobretot delegat alt comissionat de França al Llevant de 1943 a 1944, governador general d'Algèria del 8 de setembre de 1944 a l'11 de febrer de 1948, ambaixador de França a Moscou, a continuació conseller diplomàtic prop del govern de 1949 a 1954. Fou elegit membre de l'Acadèmia de ciències morals i polítiques l'any 1967.
En les Memòries de Guerra del general de Gaulle, el general Chataigneau és esmentat com l'home de la repressió de Sétif, ara bé, no era ni tan sols a Algèria al moment dels fets. A més era força apreciat pels algerians que l'havien anomenat Mohammed. Segons Jean Lacouture, hagué d'assolir la responsabilitat d'una repressió decidida pels seus subordinats en una orientació diferent a la seva.

## Bibliografia

* Paul-Dominique Crevaux, Yves Chataigneau, fossoyeur général de l'Algérie, Les Éditions nationales, Alger, 1948
* Alexandre Parodi, Notice sur la vie et les travaux d'Yves Chataigneau, 1891-1969, Institut de France, Académie des sciences morales et politiques, Firmin-Didot, Paris, 1972
* Hugues Peurey, Gaston Gravier (1886-1915) et Yves Chataigneau (1891-1969), Les Balkans comme identité professionnelle ?, in Pascal Clerc (dir.), Marie-Claire Robic (dir.), Des géographes hors-les-murs ? Itinéraires dans un Monde en mouvement (1900-1940), L'Harmattan, 2015, p. 301-321. ISBN 978-2-343-07227-2

## Notes i referències

* ↑ Acadèmia francesa
# Abd al-Hayy Abu l-Hassanat Muhammad

Abd al-Hayy Abu l-Hassanat Muhammad (Banda 1848-Lucknow 1886) fou un teoleg indi musulmà de l'escola hanafita, nascut a Banda al Bundelkhand.
Va escriure diverses gloses i comentaris sobre obres d'ús corrent a les madrasses índies sobre temes jurídics i religiosos, compendiats al Nafi al-kabir i a l'edició feta per Shaybani del Muwalla.

## Referències

* Zubayd Ahmad, The contribution of India to Arabic literature, 1946
* F. Robinson, “'Abd-Al-Hayy, Abu'l-Hasanat,” Encyclopædia Iranica, I/2, pp. 114–115; una versió actualitzada està disponible en línia a http://www.iranicaonline.org/articles/abd-al-hayy-abul-hasanat-1848-86-indian-theologian
* Inayatullah, Sh. «ʿAbd al-Ḥayy». Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. 28 de maig de 2016 <http://referenceworks.brillonline.com/entries/encyclopaedia-of-islam-2/abd-al-hayy-SIM_0090>
# ZESCO United Football Club

El ZESCO United FC és un club de futbol de la ciutat de Ndola, Zàmbia. Juga a l'estadi Trade Fair Grounds. És patrocinat per la companyia elèctrica Zambia Electricity Supply Corporation (ZESCo).

## Palmarès

* Lliga zambiana de futbol:
       2007, 2008, 2010, 2014, 2015, 2017, 2018, 2019
* Copa Barclays:
       2007, 2008, 2010, 2014 ,2016
* Charity Shield zambiana de futbol:
       2007, 2011, 2015 ,2017
* Copa zambiana de futbol:
       2006
* Copa Coca Cola zambiana de futbol:
       2007
* Zambian Division One:
       1980, 2003

## Referències

* ↑ «Zesco Utd embrace big bus theory». Lusaka Times, 27-05-2013. [Consulta: 17 novembre 2013].
* ↑ «Zambia – List of Champions». RSSSF.
* 1 2 3 4 «Zambia – List of Cup Winners». RSSSF.
# Aleees

Les Aleees (en grec antic: Ἀλεαῖα) eren uns jocs panegírics que se celebraven cada any al festival de Tègea en honor de la deessa Atena Àlea. Els actes tenien lloc a la rodalia d'un gran temple dedicat a Atena Àlea, on se celebraven concursos que només es coneixen per la breu descripció que en fa Pausànies a partir de les inscripcions que es conservaven en aquell lloc a la seva època.

## Referències

* ↑ «Aleaia». A: Realencyclopädie der classischen Altertumswissenschaft.
* ↑ Smith, William (ed.). «Aleaea». A Dictionary of Greek and Roman Antiquities (1890). [Consulta: 28-XI-2020].
# Alegre

«Alegre» té aquests significats:
* Toponímia:
** Alègre, municipi francès al departament del Gard i a la regió de Llenguadoc-Rosselló
** Alègre (Alvèrnia), municipi francès al departament de l'Alt Loira, a la regió d'Alvèrnia
** Casa Alegre de Sagrera, edifici- museu del carrer de la Font Vella de Terrassa
** Serrat Alegre, muntanya al municipi de Campdevànol a la comarca de Ripollès
** Son Alegre, possessió al terme municipal d'Algaida, a Mallorca
* Biografies:
** Antonio Alegre Cremades (Alginet, 1939 - Godella, 2006), pintor i gravador valencià
** Asunción Quinzá Alegre (València, 1965), advocada i política valenciana
** David Alegre i Biosca (Barcelona, 1984), jugador d'hoquei sobre herba català
** Francisco Javier Alegre
** Jacint Alegre i Pujals (Terrassa, 1874 - Barcelona, 1930), sacerdot jesuïta
** Josep Alegre i Vilas (Vallobar, Aragó, 1940), abat de Poblet des de l'any 1998
** Marià Alegre d'Aparici i d'Amat (Barcelona, 1756-1831), aristòcrata i polític català
** Miguel Alegre Gil (Sogorb, 1820-1875), advocat i polític valencià
** Ramon Alegre i Biosca (Barcelona, 1981), jugador d'hoquei sobre herba català
** Pere Alegre i Puech (Terrassa, 1909-1986), músic i compositor
Viccionari
# Abú Masaifa

Abú Masaifa seria un musulmà nascut o resident a Xàtiva que va ser suposadament l'introductor del paper a Europa, construint el primer molí paperer en 1074. L'existència real d'Abú Masaifa està qüestionada. Va ser l'historiador de Vila-real resident a Xàtiva, Carlos Sarthou Carreres, qui va afirmar que la instal·lació en el segle xi del primer a Xàtiva, i, per extensió a Europa, havia estat obra d'un tal Abú Masaifa.

## Referències

* ↑ The Evolution of the Book. Oxford University Press, 1998, p. 79. ISBN 0195353366.

## Bibliografia

* Velasco Berzosa, Ángel, i altres, Xàtiva, història breu, Quatre fulles, Xàtiva, 2004.